1. ปัจจัยความเสี่ยง

บริษัทฯ ได้ประเมินความเสี่ยงขององค์กร โดยวิเคราะห์เชิง เศรษฐกิจ การเมือง สังคม
และเทคโนโลยี่ ซึ่งจะมีผลกระทบต่อการดำเนินธุรกิจขององค์กรอย่างมีนัยสำคัญ
บริษัทฯแบ่งประเภทความเสี่ยงที่มาจากปัจจัยภายใน และปัจจัยภายนอก
มีการวิเคราะห์ความเสี่ยงในด้านต่างๆ เกี่ยวกับความเสี่ยงทางการเงิน ทางการตลาด และลูกค้า
ทางกระบวนการปฏิบัติงาน ตลอดถึงด้านทรัพยากรบุคคล เพื่อกำหนดลักษณะความเสี่ยง
โดยประเมินความเสี่ยงแต่ละประเภทซึ่งพิจารณาจากความรุนแรงและโอกาสที่จะเกิดขึ้น
และจัดลำดับความสำคัญในการกำหนดมาตรการที่จะดำเนินการเชิงปฏิบัติการ
เพื่อลดความเสี่ยงให้อยู่ในระดับที่องค์กรยอมรับได้
ทั้งนี้มาตรการและนโยบายการบริหารความเสี่ยงได้ถูกถ่ายทอดสู่การบริหารงาน และระดับปฏิบัติงาน
เพื่อให้ทราบวัตถุประสงค์ที่ชัดเจนในการบูรณาการไปในทิศทางเดียวกัน
เพื่อเป้าหมายให้องค์กรมีความเจริญเติบโตที่มั่นคง และยั่งยืนตลอดไป

เหตุการณ์ที่เป็นสาเหตุของความเสี่ยงที่จะมีผลกระทบต่อบริษัทฯ อย่างมีนัยสำคัญ เรื่องหลักๆ
ประกอบด้วย

1.1 โครงการลงทุน โครงการผลิตกระแสไฟฟ้าในประเทศไทย (IPP) ตามที่บริษัทฯ
ได้เปิดเผยข้อมูลปัจจัยความเสี่ยงในเรื่องนี้อย่างต่อเนื่อง ตั้งแต่ปี พ.ศ.2544 ปี 2545 ปี 2546 ปี
2547 เป็นลำดับมานั้น ความเสี่ยงจากความไม่แน่นอนว่า จะสามารถสร้างโรงไฟฟ้าได้หรือไม่
ในขณะที่บริษัทมีเงินลงทุน และ เงินให้กู้ยืม ในโครงการดังกล่าว สิ้นปี 2548 เป็นจำนวนเงิน
426.32 ล้านบาทนั้น บัดนี้โอกาสความเป็นไปได้ในการดำเนินโครงการให้สำเร็จมีอยู่สูงมาก
เนื่องจาก บริษัทฯ ที่ดำเนินโครงการนี้ได้ลงนามในสัญญาเงินกู้กับผู้จะให้กู้แล้วในเดือนธันวาคม
2548 และคาดว่าจะสามารถได้รับเงินกู้งวดแรกในไตรมาสที่ 1 ของปี 2549
ในขณะที่บริษัทดังกล่าวได้รับใบอนุญาตต่างๆ ที่เกี่ยวข้องจากหน่วยงานทางการครบถ้วนแล้ว
เมื่อถึงเวลาดังกล่าว ทำให้บริษัทย่อยของบริษัทฯ
ที่เคยให้เงินกู้ยืมกับโครงการดังกล่าวจะได้รับคืนเงินให้กู้หมด
คงเหลือแต่ภาระการชำระค่าหุ้นให้ครบตามสัดส่วนการถือหุ้นร้อยละ 10 ในโครงการนี้อีกประมาณ
700 ล้านบาท ภาระส่วนนี้บริษัทย่อยของบริษัทฯ ได้เตรียมกระแสเงินสดรองรับไว้ครบถ้วนแล้ว
โดยไม่ต้องหาแหล่งที่มาของเงินจากภายนอกอีก
ถ้าเป็นไปตามแผนโครงการนี้จะสามารถก่อสร้างโรงงานที่จังหวัดราชบุรี
ให้แล้วเสร็จพร้อมที่จ่ายกระแสไฟฟ้าในระยะที่ 1 ในเดือนมีนาคม 2551 และระยะที่ 2 ในเดือน
มิถุนายน 2551 โดยมีกำลังการผลิต 1,400 เมกกะวัตต์ เช่นนี้ บริษัทฯ
ก็จะได้รับผลตอบแทนจากการลงทุนในโครงการนี้ในอนาคตอันใกล้นี้
อันจะเป็นประโยชน์ต่อผู้ถือหุ้นต่อไป

2.  ความเสี่ยงเรื่องอัตราแลกเปลี่ยน

    บริษัทมีธุรกรรมทั้งนำเข้าวัตถุดิบจากต่างประเทศ
    และส่งสินค้าออกไปขายยังต่างประเทศซึ่งต้องเกี่ยวข้องกับสกุลเงินตราต่างประเทศ
    อันอาจเกิดความเสี่ยงเรื่องอัตราแลกเปลี่ยนที่อาจทำให้การชำระค่าสินค้า
    และการได้รับชำระค่าสินค้าเมื่อแปลงเป็นสกุลเงินบาทแล้ว อาจมีต้นทุนที่แพงขึ้นหรือถูกลง
    ราคาขายสินค้าอาจได้จำนวนเงินมากขึ้นหรือน้อยลง ซึ่งล้วนแต่กระทบต่อกำไรขั้นต้นของบริษัทฯ
    ซึ่งความถี่ในการเกิดความเสี่ยงขึ้นกับความผันผวนของอัตราแลกเปลี่ยน ดังนั้นบริษัทฯ
    จึงมีมาตรการลดความเสี่ยงจากอัตราแลกเปลี่ยน โดยใช้วิธี Natural Hedge
    และพิจารณาซื้อ Forward Contract ตามสถานการณ์ต่างๆ ให้เหมาะสม ทั้งนี้บริษัทฯ
    มีคณะทำงานกลุ่มย่อยในเรื่องนี้ เพื่อวิเคราะห์ประเมินสถานการณ์ และกำหนดกลยุทธ์
    เพื่อใช้ในแต่ละช่วงเวลาให้เหมาะสม ตลอดจนติดตามผล
    และปรับปรุงวิธีการเพื่อลดความเสี่ยงให้เหลือน้อยที่สุด

3.  ความเสี่ยงเรื่องอัตราดอกเบี้ย

บริษัทฯ มีแหล่งที่มาของเงินลงทุนในโครงการต่างประเทศบางส่วน เป็นเงินกู้ระยะยาว
ที่เป็นสกุลเงินตราต่างประเทศ ซึ่งต้องชำระดอกเบี้ยอิงอัตราดอกเบี้ย SIBOR
จากแนวโน้มของอัตราดอกเบี้ยมีทิศทางสูงขึ้นอย่างต่อเนื่อง
จึงเกิดความเสี่ยงด้านอัตราดอกเบี้ยที่สูงขึ้นทำให้ต้นทุนทางการเงินของบริษัทฯ สูงขึ้น บริษัทฯ
มีมาตรการที่จะลดความเสี่ยงด้านนี้ให้มีต้นทุนทางการเงินที่เหมาะสม
โดยรักษาสัดส่วนของหนี้เงินกู้และเงินกองทุนให้ตรงตามนโยบาย
เพื่อให้ผลตอบแทนจากการลงทุนที่ได้รับสูงกว่าต้นทุนทางการเงินของบริษัทฯ

1.4 ความเสี่ยงด้านราคาวัตถุดิบ

ตามที่ราคาน้ำมันในตลาดโลกได้สูงขึ้นอย่างต่อเนื่อง
ประกอบกับอุปสงค์ในวัตถุดิบบางอย่างที่เพิ่มขึ้นของตลาดโลก
มีผลทำให้ราคาวัตถุดิบหลักของผลิตภัณฑ์บางอย่างของบริษัทฯ เช่น สิ่งทอ รองเท้า ยางยืด
มีราคาสูงขึ้นตามไปด้วย
ในขณะที่ราคาขายของสินค้าในตลาดไม่สามารถขึ้นราคาให้สูงขึ้นตามสัดส่วนของราคาวัตถุดิบที่เพิ่มขึ้นทำให้กำไรขั้นต้นลดลง
บริษัทฯ มี นโยบาย ลดความเสี่ยงในด้านนี้โดยมีผู้บริหารที่มีความรู้ ความสามารถ และประสบการณ์
ทำหน้าที่ดูแล ติดตาม โดยวางกลยุทธ์ด้านการจัดซื้อ
และปรับปรุงวิธีการดำเนินการให้เหมาะสมกับสถานการณ์ที่เปลี่ยนแปลงอย่างต่อเนื่อง
และให้สอดคล้องกับปริมาณและระยะเวลาที่เหมาะสมด้วย

5.  ความเสี่ยงจากการประกอบธุรกิจ

6.  ความเสี่ยงด้านผลการดำเนินงาน ผลประกอบการในธุรกิจเดิมอาจลดลง
    ทั้งนี้เป็นผลจากสภาวะการแข่งขันที่รุนแรงทั้งจากภายในประเทศ และจากต่างประเทศ
    กดดันให้ราคาขายต่อหน่วยของผลิตภัณฑ์บางอย่างของบริษัทปรับราคาไม่ได้ หรือลดต่ำลง
    เช่นผลิตภัณฑ์รองเท้า สิ่งทอ และชิ้นส่วนคอมพิวเตอร์
    ซึ่งจะมีผลกระทบทำให้กำไรขั้นต้นอาจลดลงด้วย นอกจากเรื่องราคาต่อหน่วยแล้ว
    เรื่องปริมาณการขายก็อาจถูกกระทบกระเทือนด้วย บริษัทมีมาตรการรองรับ
    โดยพยายามปรับปรุงประสิทธิภาพการบริหารและการทำงานให้ดีขึ้น เพื่อลดต้นทุนการผลิต
    แต่ยังคงทำได้ในระดับหนึ่งเท่าที่บริษัทยังคงต้องรักษาคุณภาพ และมาตรฐานของสินค้าเอาไว้
    บริษัทฯ ในกลุ่มได้ส่งเสริมให้ความรู้กับพนักงานเพื่อให้สามารถพัฒนาความคิด
    และปรับปรุงการทำงานเพื่อให้มุ่งสู่วัตถุประสงค์และเป้าหมายเป็นองค์รวม นอกจากนี้บริษัทฯ
    ได้ศึกษาช่องทางการขยายธุรกิจไปสู่ธุรกิจแนวใหม่ที่จะมีผลตอบแทนอย่างมั่นคงในระยะยาว
    และขยายฐานการผลิตไปสู่พื้นที่ที่มีความแตกต่างทางภูมิศาสตร์
    เพื่อหาช่องทางการตลาดที่เพิ่มขึ้นและต้นทุนการผลิตที่ต่ำกว่า เช่นขยายธุรกิจไปด้านการศึกษา
    โดยเปิดโรงเรียนนานาชาติในประเทศจีน และตั้งโรงงานผลิต ย้อมเส้นด้าย ในประเทศจีน
    เป็นต้น

7.  ความเสี่ยงจากการพึ่งพิงคำสั่งผลิตจากลูกค้ารายใหญ่

ผลิตภัณฑ์ของบริษัทฯ ที่พึ่งพิงคำสั่งผลิตจากลูกค้ารายใหญ่ คือรองท้า และชิ้นส่วนคอมพิวเตอร์
กล่าวคือ ผลิตภัณฑ์รองเท้ามีคำสั่งหลักจาก NIKE เป็นสัดส่วนมากกว่า 90 %
ของผลิตภัณฑ์รองเท้าทั้งหมดในปี 2547 และชิ้นส่วนคอมพิวเตอร์มีคำสั่งจากบริษัท ฮิตาชิ โกลบอล
สตอเรจ เทคโนโลยี่ จำกัด เท่านั้น จากเหตุดังกล่าวถ้าบริษัทฯ
สูญเสียลูกค้าดังกล่าวจะมีผลกระทบทำให้บริษัทฯ ประสบปัญหาทางธุรกิจ บริษัทฯ
พยายามป้องกันความเสี่ยงนี้ โดยเน้นมาตรการรักษาคุณภาพสินค้า
และมีทีมงานวิจัยเพื่อเพิ่มประสิทธิภาพการผลิต
ทั้งนี้เพื่อให้บรรลุประสิทธิผลตามมาตรฐานที่ลูกค้าต้องการ
พยายามปรับปรุงทางการบริหารเพื่อลดต้นทุนให้แข่งขันได้ในเรื่องราคาขาย
และสามารถส่งมอบสินค้าให้ทันตามกำหนดเวลา
รวมทั้งรักษาความสัมพันธ์ที่ดีกับลูกค้าที่มีมายาวนานให้คงอยู่ตลอดไป

6.  ความเสี่ยงเรื่องผลตอบแทนจากการลงทุน

ลักษณะการประกอบธุรกิจหลักส่วนหนึ่งของบริษัทฯ เป็นการลงทุนทั้งภายในประเทศ และต่างประเทศ
จึงอาจเกิดความเสี่ยงด้านผลตอบแทนจากการลงทุน หรือเงินปันผล ไม่เป็นไปตามความคาดหมาย
ซึ่งจะมีผลกระทบทำให้กำไรลดลง
โอกาสในการเกิดเหตุการณ์ดังกล่าวขึ้นอยู่กับสาเหตุที่ทำให้บริษัทที่บริษัทฯ
ไปลงทุนเผชิญกับเหตุการณ์เช่นใด เช่นเมื่อปีที่ผ่านมา โรงไฟฟ้าในประเทศจีนที่บริษัทฯ
ลงทุนเผชิญกับสภาวะราคาถ่านหินซึ่งเป็นวัตถุดิบหลักสูงขึ้นอย่างต่อเนื่อง และขึ้นราคาขายไฟฟ้าไม่ได้
ทำให้กระทบผลการดำเนินงาน เกิดขาดทุนเป็นส่วนใหญ่ และไม่สามารถจ่ายเงินปันผลได้
ซึ่งก็เป็นเหตุการณ์ที่บริษัทนั้นๆ ได้แก้ไขสถานการณ์ได้แล้วในขณะนี้ และในปีที่ผ่านมา ปี 2548
ก็มีกำไรเพิ่มขึ้นเนื่องจากทางการอนุมัติให้เปลี่ยนสูตรการคำนวณค่าขายไฟฟ้า และไอน้ำ
อิงกับราคาเชื้อเพลิงได้แล้ว

ในส่วนของการลงทุนภายในประเทศ ธุรกิจรองเท้า และสิ่งทอ ผลตอบแทนไม่ได้ตามที่คาดหมายไว้
เนื่องจากราคาวัตถุดิบ และต้นทุนการผลิต เช่น ไฟฟ้า ก๊าซธรรมชาติ ฯลฯ เพิ่มต่อเนื่อง
ราคาขายสินค้าไม่สามารถเพิ่มได้ตามสัดส่วนของวัตถุดิบที่เพิ่มขึ้น
ประกอบกับต้นทุนเพิ่มเนื่องจากภาวะการขาดแคลนแรงงานที่มีประสบการณ์และทักษะ
ในช่วงระยะเวลาแห่งการเรียนรู้ของคนงานทำให้ต้นทุนเพิ่มสูงขึ้น
ผลผลิตไม่ได้ตามระยะเวลาที่กำหนดต้องมีค่าใช้จ่ายส่งออกทางอากาศ ซึ่งทำให้ต้นทุนเพิ่มสูงขึ้น
กระทบต่อกำไรของบริษัท เป็นต้น

บริษัทฯ พิจารณาว่าความเสี่ยงที่มากระทบบริษัทฯ นั้น เป็นสิ่งที่สามารถหามาตรการแก้ไขได้หรือไม่
เช่นกรณีเหตุการณ์ภายในประเทศข้างต้นที่เกี่ยวกับธุรกิจรองเท้า บริษัทฯ บริหารจัดการโดย
ปรับปรุงสภาพแวดล้อม และสร้างแรงจูงใจให้พนักงาน
ทั้งยังปรับปรุงขบวนการผลิตให้ใช้แรงงานลดลง เพื่อลดต้นทุนการผลิต และคาดว่าในปีถัดไป
ผลการดำเนินงานจะดีขึ้น เมื่อเทียบกับปี 2548 ถ้าเป็นกรณีนี้
ผลกระทบต่อผลตอบแทนจากการลงทุนในระยะยาวยังอยู่ในระดับที่บริษัทฯ จะรับได้
แต่ถ้าหากพิจารณาแล้วเห็นว่า
เป็นกรณีที่จะกระทบต่อผลตอบแทนจากการลงทุนในระยะยาวจะไม่คุ้มกับการลงทุน บริษัทฯ
มีมาตรการจะลดการลงทุนที่ไม่คุ้มค่าหรือขายเงินลงทุนนั้นๆ เช่นในกรณีของบริษัท
Danhuang-Union Cogeneration Co., Ltd.
ซึ่งไม่มีกำไรเงินสดจากการดำเนินงานจึงให้เลิกการประกอบกิจการ และขายทรัพย์สิน
และขณะนี้อยู่ในช่วงการชำระบัญชี ซึ่งจะเป็นผลดีต่อบริษัทฯ ในการลดความเสี่ยงในระยะยาว
ในการนี้บริษัทฯ ได้สำรองค่าเผื่อการด้อยค่าของเงินลงทุนดังกล่าวไว้แล้ว ในปี 2547
ซึ่งได้มีการเปิดเผยข้อมูลไว้แล้ว

ในการบริหารความเสี่ยงด้านต่างๆ บริษัทฯ
มีมาตรการและวัตถุประสงค์ในการดำเนินงานเพื่อรองรับสถานการณ์ที่เปลี่ยนแปลงไปในแต่ละช่วงเวลา
ทั้งนี้เพื่อให้บริษัทยังสามารถแข่งขันในธุรกิจได้อย่างยั่งยืน